CONVOCATÒRIA DE SELECCIÓ D'ESTUDIANTS PER AL PROGRAMA DE DOBLE TITULACIÓ DE MÀSTER DE LA FACULTAT DE DRET AMB LA UNIVERSIDADE DO VALE DO ITAJAÍ (EL BRASIL) DURANT EL CURS ACADÈMIC 2023-2024 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/50492)
  + [Valencià](/va/acuerdo/50807)






Selector de idioma

Leer

* [Español](/es/acuerdo/50406)
* [Valencià](/va/acuerdo/50187)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE SELECCIÓ D'ESTUDIANTS PER AL PROGRAMA DE DOBLE TITULACIÓ DE MÀSTER DE LA FACULTAT DE DRET AMB LA UNIVERSIDADE DO VALE DO ITAJAÍ (EL BRASIL) DURANT EL CURS ACADÈMIC 2023-2024[Butlletí Oficial Universitat d'Alacant](/ca/Publicacion)
======================================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE SELECCIÓ D'ESTUDIANTS PER AL PROGRAMA DE DOBLE TITULACIÓ DE MÀSTER DE LA FACULTAT DE DRET AMB LA UNIVERSIDADE DO VALE DO ITAJAÍ (EL BRASIL) DURANT EL CURS ACADÈMIC 2023-2024

Data d'aprovació
:   18/04/2024

Data de publicació
:   22/04/2024

Òrgan competent
:   Facultat de Dret

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/50433)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/50269)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/50164)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE SELECCIÓ D'ESTUDIANTS PER AL PROGRAMA DE DOBLE TITULACIÓ DE MÀSTER DE LA FACULTAT DE DRET AMB LA UNIVERSIDADE DO VALE DO ITAJAÍ (EL BRASIL) DURANT EL CURS ACADÈMIC 2023-2024&url=https://www.boua.ua.es/va/acuerdo/50259)

**Títol:** CONVOCATÒRIA DE SELECCIÓ D'ESTUDIANTS PER AL PROGRAMA DE DOBLE TITULACIÓ DE MÀSTER DE LA FACULTAT DE DRET AMB LA UNIVERSIDADE DO VALE DO ITAJAÍ (EL BRASIL) DURANT EL CURS ACADÈMIC 2023-2024

**Secció:** CONVOCATÒRIES I CONCURSOS

**Òrgan:** Facultat de Dret

**Data d'aprovació:** dijous, 18 d'abril de 2024

CONVOCATÒRIA DE SELECCIÓ D'ESTUDIANTS PER AL PROGRAMA DE DOBLE TITULACIÓ DE MÀSTER DE LA FACULTAT DE DRET AMB LA UNIVERSIDADE DO VALE DO ITAJAÍ (EL BRASIL) DURANT EL CURS ACADÈMIC 2023-2024

1.     Objecte de la convocatòria i procediment de concessió

L'objecte d'aquesta convocatòria és la selecció d'alumnes del màster en Dret Ambiental i de la Sostenibilitat de la Universitat d'Alacant.

Mitjançant aquesta convocatòria se seleccionarà estudiants del màster en Dret Ambiental i de la Sostenibilitat de la Universitat d'Alacant per a realitzar una part dels estudis del Mestrado em Ciência Jurídica, en la línia d'investigació Direito Ambiental, Transnacionalidade e Sustentabilidade, títol oferit per la Universidade do Vale do Itajaí (d'ara endavant, UNIVALI), amb la qual existeix un conveni de doble titulació de màster (data de la signatura: 11 d'agost de 2021) <https://derecho.ua.es/es/master/derecho-ambiental/convenio-firmado-20211108-univali-madas.pdf>

2.     Requisits de les persones beneficiàries

Requisit de matrícula: l'alumnat ha d'estar degudament matriculat en la UA en el màster en Dret Ambiental i de la Sostenibilitat, tant en el moment de la inscripció en el programa de mobilitat com durant l'intercanvi.

3.     Número i dotació de les beques

Es concedirà un màxim de 5 places d'intercanvi per a cursar el Mestrado em Ciência Jurídica, d'acord amb el calendari acadèmic establit per UNIVALI.

4.     Termini i procediment de presentació de sol·licituds

4.1 Termini de presentació

El termini de sol·licitud s'obrirà a partir del 22 al 29 d'abril a les 23.59 h.

Procediment de presentació

La documentació es presentarà, a través del [FORMULARI CONTACTA AMB SECRETARIA](https://derecho.ua.es/es/estructura-y-organizacion/solicitud-de-informacion-consultas-y-peticiones-de-la-facultad-de-derecho.html) de la Facultat de Dret, disponible en el web <https://derecho.ua.es/es/estructura-y-organizacion/contacto-secretaria.html>, dirigida a la Comissió de Valoració, amb indicació de les dades d'aquesta convocatòria.

La documentació acreditativa d'idiomes recollida en el punt 5 d'aquesta convocatòria s'hauran d'aportar juntament amb la sol·licitud, en format PDF, sempre que no conste en poder de la Universitat d'Alacant.

5.     Criteris d'adjudicació

La selecció es resoldrà d'acord amb la valoració dels mèrits i barem que es detalla a continuació:

·       Expedient acadèmic (màxim 10 punts).

·       Coneixement de l'idioma portuguès (màxim 3 punts).

·       Entrevista personal (màxim 12 punts). Destinada a valorar la idoneïtat de l'aspirant per a participar en el programa en termes de motivació (7 punts), com també de coneixement del programa de mobilitat i de la universitat de destinació (5 punts).

L'alumnat que no realitze l'entrevista serà exclòs del procediment.

Per a participar en el programa, els candidats o les candidates hauran d'obtindre una puntuació mínima de 15 punts. Podran quedar places vacants si no hi ha suficients candidats o candidates que obtinguen aquesta puntuació mínima.

6.     Reconeixement acadèmic

Per a obtindré el títol de Mestrado em Ciência Jurídica de la Universidade do Vale do Itajaí (UNIVALI), en la línia d'investigació Direito Ambiental, Transnacionalidade e Sustentabilidade, l'alumnat seleccionat haurà de superar les assignatures relacionades en l'annex 2. Programa organitzat d'assignatures de la doble titulació del [conveni específic de doble titulació de màster entre la Universitat d'Alacant i la Universidade do Vale do Itajaí:](https://derecho.ua.es/es/master/derecho-ambiental/convenio-firmado-20211108-univali-madas.pdf)

Assignatures que s'han de cursar en UNIVALI

- 19237 PRINCIPIOLOGIA CONSTITUCIONAL AMBIENTAL E JURISDIÇÃO, 2 crèdits, segon semestre

- 19392 SOCIOAMBIENTALISMO, DIREITO, POLÍTICA E GOVERNANÇA AMBIENTAL, 2 crèdits, segon semestre

- 19575 DIREITO DA GESTÃO E ADMINISTRAÇÃO SOCIOAMBIENTAL: ASPECTOS CONTEMPORÂNEOS DESTACADOS, 2 crèdits, segon semestre

- 19815 GESTÃO DE RECURSOS NATURAIS E DE ÁREAS PROTEGIDAS, 2 crèdits, segon semestre

- 19939 LICENCIAMENTO AMBIENTAL, AVALIAÇÃO DE IMPACTO E GESTÃO DE RISCO, 2 crèdits, segon semestre

- 19635 PERSPECTIVAS AVANÇADAS NA RESPONSABILIDADE AMBIENTAL, 2 crèdits, segon semestre

- 19570 DISSERTAÇÃO, 6 crèdits, tercer i quart semestres

El Treball de Fi de Màster (la Dissertação) podrà ser únic, una vegada superats els restants crèdits dels dos programes. Per això, la tutorització del treball haurà de ser a càrrec conjuntament d'un/a professor/a de cadascuna de les dues titulacions, i en el tribunal que el valore hauran d'estar representades igualment les dues titulacions.

7.     Òrgan gestor i Comissió de Valoració

7.1 Òrgan gestor

L'òrgan gestor de la convocatòria, el coordinador del màster en Dret Ambiental i de la Sostenibilitat, s'encarrega de l'ordenació i la instrucció del procediment, acordarà totes les actuacions necessàries per a la determinació, el coneixement i la comprovació de les dades en virtut de les quals ha de dictar-se resolució.

La unitat administrativa de referència és la Secretaria de Màsters de la Facultat de Dret, contacte: [FORMULARI CONTACTA AMB SECRETARIA](https://derecho.ua.es/es/estructura-y-organizacion/solicitud-de-informacion-consultas-y-peticiones-de-la-facultad-de-derecho.html) de la Facultat de Dret, disponible en el web <https://derecho.ua.es/es/estructura-y-organizacion/contacto-secretaria.html>.

Quan la sol·licitud no reunisca els requisits o no s'hi adjunte la documentació que resulte exigible, es notificarà a la persona sol·licitant la causa que impedeix la continuació del procediment, i se li requerirà perquè, de conformitat amb la legislació de procediment administratiu comú, esmene la falta o hi adjunte els documents preceptius, amb indicació que si no es fa així, se li tindrà per desistit de la seua petició, amb la resolució prèvia que haurà de ser dictada en els termes previstos legalment.

7.2 Comissió de Valoració

La Comissió de Valoració realitzarà l'examen i l'avaluació de les sol·licituds presentades, com també la consegüent proposta de concessió i denegació de les ajudes.

La Comissió tindrà la composició següent:

·       President: degà de la Facultat de Dret o vicedegà o vicedegana en qui delegue.

·       Secretari: secretari de la Facultat de Dret o persona en qui delegue.

·       Vocal: coordinador del màster en Dret Ambiental i de la Sostenibilitat o persona en qui delegue.

·       Vocal: gestora en cap de la Secretaria de Màsters de la Facultat de Dret o gestor/a en qui delegue.

Els membres de la Comissió de Valoració firmaran el document d'absència de conflicte d'interessos (DACI).

8.     Resolució, notificació i publicació dels resultats

Atès el principi de transparència recollit en la Llei 40/2015, d'1 d'octubre, de règim jurídic del sector públic, i allò que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en la pàgina web del màster <https://derecho.ua.es/va/master/master-universitari-en-dret-ambiental-i-de-la-sostenibilitat.html>, publicació que substituirà la notificació a les persones interessades i tindrà els mateixos efectes. En aquesta mateixa pàgina es troba la resta d'informació general referida a la convocatòria, l'accés a tota la normativa i la legislació esmentada.

Després del termini de presentació de sol·licituds, la Secretaria de Màsters de la Facultat de Dret publicarà les sol·licituds admeses provisionalment i les excloses.

Es concedirà un termini de 10 dies naturals d'acord amb allò que disposa l'article 68 de la Llei 39/2015, d'1 d'octubre, del procediment administratiu comú de les administracions públiques perquè esmenen el defecte que haja motivat l'exclusió o al·leguen el que consideren convenient per a corregir qualsevol error que s'hi haja pogut produir.

Una vegada transcorregut aquest termini i revisades les al·legacions, la Secretaria de Màsters publicarà el llistat definitiu d'estudiants admesos/es en el procés i la data i l'hora de l'entrevista personal amb la Comissió de Valoració.

Una vegada realitzada la fase d'entrevista, la Secretaria de Màsters de la Facultat de Dret publicarà la resolució provisional d'assignació de places resolta per la Comissió de Valoració, i concedirà un termini de 10 dies naturals per a presentar renúncies o al·legacions sobre el que consideren oportú respecte de la resolució provisional d'assignació de places.

Després del termini d'al·legacions, la Secretaria de Màsters publicarà la resolució definitiva d'assignació de places.

En transcórrer aquest termini i a la vista de la proposta motivada de la resolució per la Comissió de Valoració, el degà de la Facultat de Dret de la Universitat d'Alacant dictarà la resolució que siga procedent.

9.     Marc legal i pressupostari

L'alumnat seleccionat no haurà d'abonar la matrícula dels estudis cursats en la universitat de destinació, a excepció de les taxes administratives que es deriven de l'expedició del títol (Disposició ONZENA. Disposicions de tipus financer del conveni <https://derecho.ua.es/es/master/derecho-ambiental/convenio-firmado-20211108-univali-madas.pdf>).

Totes les despeses derivades de l'estada hauran de ser sufragades personalment i exclusivament per l'alumnat. En particular, això inclourà els costos de viatge, l'allotjament, la manutenció o qualsevol altre tipus d'assegurança, com també l'adquisició de material pedagògic. Quant a l'assegurança mèdica, l'alumnat subscriurà obligatòriament pel seu compte una pòlissa d'assegurança que cobrisca l'assistència mèdica, accident, responsabilitat civil, transport de malalts i repatriació durant l'estada.

10. Obligació i justificació de la persona beneficiària

Les obligacions de les persones beneficiàries d'aquesta convocatòria són:

a) Matricular-se en la Universitat d'Alacant i en la universitat d'acolliment durant el curs acadèmic en què desenvolupe l'estada dels crèdits mínims exigits.

b) Cursar el període d'estudis establit, i assistir a les sessions d'orientació obligatòries fixades per cada universitat.

c) Lliurar en la Secretaria de Màsters de la Facultat de Dret els documents següents emplenats adequadament:

-        Certificats de notes (CERTIDÃO DE NOTAS)

-        Consentiment exprés relatiu a la comunicació de dades personals.

-        Contracte d'assegurança que cobrisca l'assistència mèdica, accident, responsabilitat civil, transport de malalts i repatriació durant l'estada.

f) Obtenir el visat d'estudis que tinga validesa durant tot el període d'estudis, com també qualsevol altre document necessari per a estudiar en la institució d'acolliment.

g) Responsabilitzar-se de la cerca i localització d'allotjament i els tràmits seguits per a la inscripció en la universitat d'acolliment.

h) Consultar habitualment l'adreça de correu electrònic institucional de la UA de manera que siga possible una comunicació fluida i ràpida amb la Facultat.

j) Inscriure's en el Registre de Viatgers del Ministeri d'Afers Exteriors, Unió Europea i Cooperació <https://www.exteriores.gob.es/es/ServiciosAlCiudadano/Paginas/Registro-de-viajeros.aspx> i consultar-hi periòdicament les recomanacions de viatge específiques per al país en què es realitzarà la mobilitat [https://www.exteriores.gob.es/es/serviciosalciudadano/paginas/recomendaciones-de-viaje.aspx](https://www.exteriores.gob.es/es/ServiciosAlCiudadano/Paginas/Recomendaciones-de-viaje.aspx), com també les del Ministeri de Sanitat <https://www.sanidad.gob.es/areas/alertasEmergenciasSanitarias/alertasActuales/nCov/spth.htm>. En cas de situacions excepcionals al país de destinació, cal seguir en tot moment les indicacions de l'ambaixada corresponent, com també de la universitat d'acolliment, i comunicar la situació a la Secretaria de Màsters de la Facultat de Dret.

11. Protecció de dades de caràcter personal

De conformitat amb el que disposa la legislació vigent en matèria de protecció de dades, us comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interés públic o en l'exercici dels poders públics conferits a la Universitat d'Alacant.

En el marc dels tractaments esmentats, les seues dades podran ser cedides a:

-        Universidade do Vale do Itajaí amb la finalitat de gestionar-hi la relació acadèmica.

-        Entitats asseguradores d'accidents de viatge per a garantir que la seua estada es realitze amb la cobertura adequada.

-        Entitats bancàries.

-        Ambaixades, consolats d'Espanya a l'estranger.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seu electrònica <https://seuelectronica.ua.es/es/>.

Pot, així mateix, posar-se en contacte amb el delegat de Protecció de Dades a través de l'adreça [hat@ga.sy](mailto:ptt@ys.fv).

La informació addicional i detallada sobre protecció de dades, els seus drets i la política de privacitat de la Universitat d'Alacant pot consultar-la en l'enllaç següent: <https://seuelectronica.ua.es/es/privacidad.html>

12. Recursos

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent en el termini de dos mesos comptador a partir de l'endemà de la publicació, de conformitat amb el que establiex l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 38.4 de la Llei orgànica 2/2023, de 22 de març, del sistema universitari i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria davant la rectora, de conformitat amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que estos decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims

Alacant, 15 d'abril de 2024

El degà,

Jaume Ferrer Lloret

Degà de la Facultat de Dret





[Carretera Sant Vicent del Raspeig s/n  
03550 Sant Vicent del Raspeig - Alacant  
 Tel. 12 412 1384 - Fax 11 459 2595](https://www.google.es/maps/@47.853044,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12666&trk=tyah&trkInfo=tarId%2K1351471711861%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)